open-index/open-wikipedia-markdown huggingface dataset:
Коминарка

**Коминарка**, **комовица** или **комова ракија** – вид ракија добиена од комина. Коминарката е нуспроизвод во процесот на правење вино. Комовица се произведува со дестилација на превриена комина од свежо грозје.

## Разлика меѓу коминарка и гроздовица
Многумина не прават разлика меѓу гроздовица и комовица. Комовицата е ракија добиена од комина од грозје која останува после цедењето на виното, при што може да се додаде и вински талог, додека гроздовицата е ракија добиена со дестилација на ферментиран гроздов клук (клук е грозјето одвоено од петелките и изгмечено).

## Содржина на комовицата
Коминарката содржи:
* стварен алкохол од 30—55 волумни %; 
* екстракт до 6 грама на литар; 
* вкупна киселина, како оцетна киселина од 200—1.000 милиграми за литар апсолутен алкохол; 
* естри, како етил естер оцетна киселина од 1.000—5.000 милиграми на литар апсолутен алкохол; 
* метилалкохол од 0,2 до 2,0 волумни % сметано во апсолутен алкохол; 
* виши алкохоли од 1.400 до 5.500 милиграми на литар апсолутен алкохол; 
* алдехиди од 100 до 500 милиграми на литар апсолутен алкохол; 
* фурфурол до 30 милиграми на литар апсолутен алкохол; 
* издашност најмалку 1:1.300.

## Производство на комовица
На сто литри комина во бочва, се додаваат два литри квасец заради забрзување и постојаност на вриењето, кое обично трае 10 до 15 дена. Комовицата се подготвува со дестилација на превриена комина од грозје, која останува после цедењето вино. Од 100 килограми грозје, се добива 15 до 30 килограма свежа, непревриена слатка, или 13—25 килограма превриена комина. Ако комината е од розови и црвени вина,  може во некои случаи да содржи извесна количина непревриен шеќер. Оваа комина треба да се остави да заврши со вриењето и потоа веднаш се дестилира.

Слатката комина која се добива при подготовка на бели вина со цедење на ширата, треба најпрво да преврие, па после тоа да се дестилира. При чувањето на превриената комина до моментот на дестилација или ставање на ферментирање на слатката, непревриена комина, истата треба да се заштити од воздух. Ова е неопходно бидејќи во присуство на воздух се развиваат бактерии од оцетна киселина и мувла, кои го расипуваат вкусот и мирисот на идната комова ракија. Од овие причини, честопати лошо чуваната комина може да биде целосно неупотреблива.

После 10—14 дена комината може да се дестилира бидејќи ферментацијата е завршена. Околу 100 килограми комине добиена од вино со јачина 10 вол. % алкохол може да се очекуваат 10—11 литри комова ракија со јачина 50 вол. % алкохол.

## Комовицата како лек
Комовица се традиционално користи за правење облоги за ревматични места или снижување на висока телесна температура. Со пиење на помали количини ракија се забрзува циркулацијата на крвта во организмот, па така се делува и на метаболизмот. Лековитите својства на коминарката може да се зголемуваат со додавање лековити треви или плодови и тоа на три начини: со конзервирање на плодови (на пр. вишна, млад орев...) во ракијата, со додавање на лековити треви или со варење на ракијата со додаток на лековити треви.

## Поврзано
*Гроздовица
*Виновица
*Дрожденка

## Наводи

Категорија:Алкохолни пијалаци
Категорија:Жестоки пијалаци
Категорија:Ракии
Насловна страница (филм од 1974)

**„Насловна страница“** (англиски: *The Front Page*) — американски филм од 1974 година, во режија на Били Вајлдер. Во главните улоги настапуваат: Џек Лемон, Волтер Матау, Сузан Сарандон, Винсент Гарденија, Дејвид Вејн итн.

## Синопсис
Хилди Џонсон (го игра Лемон) е познат новинар кој дава отказ од весникот зашто сака да се ожени со убавата и богата Пеги Грант (ја игра Сарандон). Меѓутоа, неговиот шеф, Волтер Барнс (го игра Матау) упорно настојува да го задржи, барем додека не се изврши смртната казна на младиот Бенсингер (го игра Вејн) кој убил полицаец. Пред да замине во Филаделфија, Хилди ги посетува своите колеги, каде открива дека на неговото место е вработен млад новинар-почетник. Но, токму пред извршувањето на смртната казна, Бенсингер успева да побегне. Полицијата организира голема потера по него, но Бенсингер се сокрива токму во просторијата каде се собрани новинарите, а за тоа знае само Хилди. Тогаш, кај Хилди повторно се буди новинарската страст и тој почнува да работи на својот последен извештај поради што го напушта Пеги. Во собата во која се крие Бенсингер доаѓа полицијата и го открива, а Хилди и Волтер се затворени. Меѓутоа, во затворот, тие откриваат дека гувернерот потпишал одложување на казната на Бенсингер, па така нив ги ослободуваат, а Хилди во последен миг се качува во возот, заедно со Пеги. Но, Волтер не може да се помири со загубата на својот најдобар новинар и, штом поаѓа возот, испраќа порака до полицијата да го уапсат Хилди.

## Наводи

Категорија:Американски филмови
Категорија:Филмови на англиски јазик
Категорија:Филмски комедии
Категорија:Филмови од 1974 година
Категорија:Филмови на Били Вајлдер
Категорија:Филмови со Џек Лемон
Категорија:Филмови со Сузан Сарандон
Категорија:Филмови со Волтер Матау
Категорија: Филмови за новинари
Категорија:Филмови чие дејствие се одвива во Чикаго
Враќање (филм од 2003)

**Враќање** е руски филм, во режија на Андреј Звјагинцев. Главните улоги ги толкуваат: Константин Лавроненко, Владимир Гарин, Иван Добронравов и Наталија Вдовина. Во 2003 година, филмот ги освоил Европската филмска награда, пет награди на Венецијанскиот филмски фестивал (меѓу кои и „Златниот лав“), а вкупно освоил 31 награда и имал уште 18 номинации.

## Содржина
Една млада жена (ја игра Вдовина) живее со своите две деца, постариот Андреј (го игра Гарин) и малиот Иван (го игра Добронравов). Неочекувано, во нивниот дом се појавува таткото (го игра Лавроненко) кого децата не го виделе одамна. Тој е строг и таинствен, но ги зема децата со себе и ги носи на неколкудневен одмор на еден езерски остров. Меѓу него и децата се развива необичен однос...
 
## Наводи

Категорија:Филмови на руски јазик
Категорија:Филмови на Андреј Звјагинцев
Категорија:Руски филмови
Категорија:Филмови со Константин Лавроненко
Категорија:Филмови со Иван Добронравов
Категорија:Филмови чие дејствие се одвива во Русија
Категорија:Филмови со Владимир Гарин
Категорија:Филмови со Наталија Вдовина
Категорија:Филмови од 2003 година
Аркус синус

**Аркус синус** – функција инверзна на синусната функција во ограничениот интервал [-π/2,π/2]. Се користи за одредување на големина на агол во овој опсег, када е позната вредноста на неговиот синус.

## Формули
Формули кои се поврзани со аркус синус:

:\arcsin({-x}) = \frac{\pi}{2} - \arccos{x} (правило на комплементарни агли)
:\arcsin({-x}) = -\arcsin{x} (непарност на функцијата)
:\arcsin{\frac{1}{x}} = arccosec{x}

Преку формулата за половина агол се добива и:

:\arcsin x = 2 arctg \frac{x}{1+\sqrt{1-x^2}}

## Извод
Изводот на аркус синус е:
:\frac{d}{dx} \arcsin x {}= \frac{1}{\sqrt{1-x^2}}; \qquad |x| 

## Претставување во форма на интеграл
Претставена во форма на интеграл аркус синус е:
:\arcsin x {}= \int_0^x \frac {1} {\sqrt{1 - z^2}}\,dz,\qquad |x| \leq 1

## Претставување во форма на бесконечна сума
Претставена во форма на бесконечна сума аркус синус е:
:
\begin{align}
\arcsin z & {}= z + \left(\frac {1} {2} \right) \frac {z^3} {3} + \left(\frac {1 \cdot 3} {2 \cdot 4} \right) \frac {z^5} {5} + \left(\frac{1 \cdot 3 \cdot 5} {2 \cdot 4 \cdot 6 } \right) \frac{z^7} {7} + \cdots\\
& {}= \sum_{n=0}^\infty \left(\frac {(2n)!} {2^{2n}(n!)^2} \right) \frac {z^{2n+1}} {(2n+1)}
; \qquad | z | \le 1
\end{align}


## Поврзано
*Тригонометриски функции
*Инверзни тригонометриски функции

## Надворешни врски
* ArcSin/ Функцијата аркус синус на wolfram.com

Категорија:Тригонометриски функции
Огнен Јарамаз

**Огнен Јарамаз** ( Крушевац, 1 септември 1995 ) е српски кошаркар . Тој игра на позициите плејмејкер и бек,и во моментов настапува за Баерн Минхен  . Неговиот постар брат Немања, исто така, се занимава со кошарка.Огнен во Баерн  го носи дресот со број 10. Висок е 1,91 метри. Сениорската кариера ја започнал во екипата на Мега Лекс.

## Надворешни врски

* Профил на играч на мрежната страница на АБА лигата 
* Профил на играчот на мрежното место Evrobasket

Категорија:Српски кошаркари
Категорија:Луѓе од Крушевац
Категорија:Родени во 1995 година
Филип Човиќ

мини|Филип Човиќ
**Филип Човиќ** (Белград, 5 јуни 1989) е пензиониран српски кошаркар кој моментално е директор на ФМП-клуб кој се натпреварува во Првата Српска Лига и во Јадранската Аба Лига. Тој игра на позицијата плејмејкер.Син е на познатиот српски политичар Небојша Човиќ.Висок е 1.78 метри. Својата професионална кариера ја започнал во 2006 во екипата на ФМП Железник. Со репрезентацијата на Србија го има освоено сребрениот медал на Средоземните игри во 2013 година.

## Надворешни врски

* Профил на мрежната страница на АБА лигата 
* Профил на мрежното место Fibe

Категорија:Српски кошаркари
Категорија:Луѓе од Белград
Категорија:Родени во 1989 година
Аркус котангенс

**Аркус котангенс** – функција инверзна на котангенсната функција во ограничениот интервал [-π/2,π/2]. Се користи се за одредување на големина на агол во овој опсег, кога е позната вредноста на неговиот котангенс. Може да се дефинира со следната формула:

:\operatorname{arcctg}\;x = \operatorname{ctg}^{-1}x = \frac{i}{2}\left (\log \left (1 - \frac{i}{x} \right ) - \log \left (1 + \frac{i}{x} \right ) \right )

При што треба да важи *-{x}-* е различно од нула.

## Формули
Формули кои се поврзани со аркус котангенс:

:\operatorname{arcctg}\; x = \frac{\pi}{2} - \arctan x  (правило на комплементарни агли)
:\operatorname{arcctg} (-x) = \pi - \operatorname{arcctg}\; x \!
:\operatorname{arcctg}\; \frac{1}{x} = \frac{\pi}{2} - \operatorname{arcctg}\; x =\arctan x, \  \ x > 0
:\operatorname{arcctg}\; \frac{1}{x} = \frac{3\pi}{2} - \operatorname{arcctg}\; x = \pi + \arctan x,\  \ x 

## Извод
Изводот на аркус котангенс е:
:\frac{d}{dx} \operatorname{arcctg}\; x {}= \frac{-1}{1+x^2}

## Претставување во форма на интеграл
Претставена во форма на интеграл аркус котангенс е:
:\operatorname{arcctg}\; x {}= \int_x^\infty \frac {1} {x^2 + 1}\,dx

## Претставување во форма на бесконечна сума
Претставена во форма на бесконечна сума аркус котангенс е:
:
\begin{align}
\operatorname{arcctg} x & {}= \frac {\pi} {2} - \arctan x \\
& {}= \frac {\pi} {2} - (z - \frac {x^3} {3} +\frac {x^5} {5} -\frac {x^7} {7} +\cdots ) \\
& {}= \frac {\pi} {2} - \sum_{n=0}^\infty \frac {(-1)^n x^{2n+1}} {2n+1}
; \qquad | x | \le 1 \qquad x \neq i,-i
\end{align}


## Поврзано
*Тригонометриски функции
*Инверзни тригонометриски функции

## Надворешни врски
* Функцијата аркус котангенс на wolfram.com

Категорија:Тригонометриски функции
Марко Џампаоло

**Марко Џампаоло** (роден на  година) — италијански фудбалски тренер и поранешен играч од средниот ред. Во моментов ја води екипата на .

Категорија:Живи луѓе
Категорија:Фудбалери на ФК Џулијанова
Категорија:Фудбалери на ФК Губио
Категорија:Фудбалери на ФК Сиракуза
Категорија:Фудбалери на ФК Фиделис Андрија
Категорија:Фудбалери на ФК Гвалдо
Категорија:Тренери на ФК Тревизо
Категорија:Тренери на ФК Асколи Калчо 1898
Категорија:Тренери на ФК Каљари Калчо
Категорија:Тренери на ФК Сиена
Категорија:Тренери на ФК Калчо Катанија
Категорија:Тренери на ФК Чезена
Категорија:Тренери на ФК Бреша
Категорија:Тренери на ФК Кремонезе
Категорија:Тренери на ФК Емполи
Категорија:Тренери на ФК Сампдорија
Категорија:Тренери на ФК Милан
Категорија:Фудбалери во Серија А
Категорија:Италијански фудбалски тренери
Категорија:Италијански фудбалери
Крозе

**Крозеови Острови** (), **Крозеов Архипелаг** (*Archipel Crozet*) или само **Крозе** — архипелаг од мали подсантарктички острови во Индискиот Океан. Тие сочинуваат еден округ во рамките на француската прекуморска територија именувана како Француски Јужни и Антарктички Земји.

## Историја

Крозеовите Острови биле откриени на 24 јануари 1772 година од страна на француската експедиција предводена од Марк-Жозеф Марион ду Фресне. Жил Крозе, вториот човек по команда на експедицијата, стапнал на островот Посесион и со тоа официјално Франција објавила дека островите се под нивна управа. Имено, островите се именувани токму по Жил Крозе. Експедицијата продолжила кон Нов Зеланд, каде капетанот и поголем дел од екипажот биле убиени од страна на Маорите. Сепак, Крозе преживеал и успешно ги предводел преживеаните назад во Маврициус, каде им била базата.

## Геологија
Островите лежат на Антарктичката Плоча. Тие се грубо кажано помеѓу Мадагаскар и Кергеленовото вулканско жариште. Најстар остров од овие е Источниот Остров кој бил создаден пред 9 милиони години и бил создаден од вулканско жариште. Ова жариште продолжило да создава острови кон запад, до денес. Иако геолошки гледано островите се млади, сепак денес не се забележува вулканска активност.

## Географија
Околу главните острови има повеќе мали островчиња и карпести гребени. Главните острови се (од запад кон исток):

;Клима

## Наводи

## Литература
* 
* 

## Надворешни врски

* Информации за островите
* Страница за островите
* TAAF.fr за островите


Категорија:Француски Јужни и Антарктички Земји
Категорија:Архипелази во Индискиот Океан
Трпчева Црква

**Трпчева Црква** може да се однесува на два истоимени археолошки наоѓалишта во Мариово:

* Трпчева Црква (Дуње) — археолошко наоѓалиште во Дуње; и
* Трпчева Црква (Кален) — археолошко наоѓалиште во Кален.

## Поврзано
* Црква „Св. Петар и Павле“ — современата црква на наоѓалиштето Трпчева Црква кај Дуње.
Аркус тангенс

**Аркус тангенс** – функција инверзна на тангенсната функција во ограничениот интервал [-π/2,π/2]. Се користи за одредување на големина на агол во овој опсег, када е позната вредноста на неговиот тангенс. Може да се дефинира со следната формула:

:\operatorname{arctg}\;x = \tan^{-1}x = \frac{i}{2}\left (\log(1-ix) - \log(ix+1) \right )

## Формули
Формули кои се поврзани со аркус тангенс:

:\operatorname{arctg}\; x = \frac{\pi}{2} - \operatorname{arcctg}\; x (правило на комплементарни агли)
:\operatorname{arctg} (-x) = - \operatorname{arctg}\; x \! (непарност на функцијата)
:\operatorname{arctg}\; \frac{1}{x} = \frac{\pi}{2} - \operatorname{arctg}\; x =\operatorname{arcctg}\; x, \  x > 0
:\operatorname{arctg}\; \frac{1}{x} = -\frac{\pi}{2} - \operatorname{arctg}\; x = -\pi + \operatorname{arcctg}\; x, \  x 

Преку формулата за половина агол се добива и:

:\operatorname{arctg}\;x = 2 \operatorname{arctg}\; \frac{x}{1+\sqrt{1+x^2}}

## Извод
Изводот на аркус тангенс е:
:\frac{d}{dx} \operatorname{arctg}\; x {}= \frac{1}{1+x^2}

## Претставување во форма на интеграл
Претставена во форма на интеграл аркус тангенс е:
:\operatorname{arctg}\; x {}= \int_0^x \frac 1 {x^2 + 1}\,dx

## Претставување во форма на бесконечна сума
Претставена во форма на бесконечна сума аркус тангенс е:
:
\begin{align}
\operatorname{arctg} x & {}= x - \frac {x^3} {3} +\frac {x^5} {5} -\frac {x^7} {7} +\cdots \\
& {}= \sum_{n=0}^\infty \frac {(-1)^n x^{2n+1}} {2n+1}
; \qquad | x | \le 1 \qquad x \neq i,-i
\end{align}


## Поврзано
*Тригонометриски функции
*Инверзни тригонометриски функции

## Надворешни врски
* ArcTan/ Функцијата аркус тангенс на wolfram.com

Категорија:Тригонометриски функции
Кошон

**Кошон** (француски: *Île aux Cochons*) или **Остров на свињите** е ненаселен остров во Индискиот Океан, дел од групата на Крозеови Острови. Во рамките на архипелагот, островот е трет најголем остров со вкупна површина од 67&nbsp;км2. Административно, островот е дел од Француските јужни и антарктичи земји.

## Географија
Кошон е најзападен остров во архипелагот. Кошон е на 30 километри северозападно од островот Пингуин и на 15 километри југозападно од островот Апотр. островот всушност е еродирана вулканска купола и неактивен кратер. брегот на островот е составен делумно од ниски сртови. На островот има животни кои не се автохтони, донесени се, и такви се мачките, глувците и стаорците. На островот биле донесени и свињи, од кои потекнува името, но тие биле искоренети. На островот нема конструкции направени од човек и ретко е посетен од луѓе.

## Галерија

File:Loch Etive (ship, 1877) - SLV H99.220-2297.jpg|Кошон сликан во периодот од 1885 и 1911.
File:Loch Etive (ship, 1877) - SLV H99.220-2310.jpg|Кошон сликан во периодот од 1885 и 1911.


## Поврзано
* Крозе

## Наводи

Категорија:Крозе
Категорија:Острови во Индискиот Океан
Категорија:Ненаселени острови
Полиен

**Полиен** — македонски автор од вториот век најмногу познат по единственото зачувано дело од осум книги, „Стратегии“ (Стратагемата), (). Во византискиот лексикон „Суда“ од десеттиот век, тој се споменува и како реторичар.

Тој своите таканаречени „Стратагеми“ односно на македонски јазик „Стратегии“ им ги посветил на Марко Аврелиј и Луциј Вер за време на Партиската војна (162-165) односно околку 163 година. Во тој период Полиен бил премногу стар за да им се придружи во нивните воени походи.

Полиен за оваа ситуација во својата прва книга напишал:

**"Јас кој по раѓање сум Македонец, и со тоа го имам националното право на победа врз Персијците, одлучив сега да не бидам целосно бескорисен.**
 
**Да беше моето тело стабилно и здраво како некогаш, немаше да има потреба да ви го докажувам мојот македонски етос"** 
мини|Полиен, ''Стратегии во војна'', 1821

## Стратегии
Неговото дело е поделено во осум книги, во првите шест тој пишува за стратегии на славни антички генерали, од кои седуммина од нив биле странци, а осуммина Римјани. Шестата и седмата книга се изгубени, па затоа од деветстотините (900) стратагеми на Полиен, зачувани се 833.

Книгата е зачувана во еден единствен примерок од XIII век која некогаш била сопственост на Михаил Апостолиос и сега се наоѓа во Лаурентинската библиотека во Фиренца.

Полиен за првпат е испечатен на латински во Базел во 1549 година од страна на Јустус Вултеиус. Првата едиција на грчки пак била објавена од Исак Касаубон во Лион во 1589 година, а наредната во 1690 година од страна на Панкратис Масвикиус во Лајден, третата од страна на Самуел Мурсина во Берлин во 1756 година и четвртата од Кореј во Париз, 1809 година. Делото е преведно на англиски од страна на Р. Шепард во Лондон во 1793 година, на германски од Сејболд во Франкфурт 1793-94 година и од Блум во Штутгарт во 1834 година.

## Други дела
Полиен исто така пишува неколку други дела од кои ниедно не е зачувано. Во Суда се зачувани два наслови - „За Теба“ и „Taктика“ во три книги додека пак собирачот на дела, Јоан Стобеј од Стоби го цитира Полиен од неговото дело „За Македонската лига“, (англиски: For the koinon of Macedonians, грчки: "Ὑπὲρ τoῦ κoινoῦ τῶν Mακεδόνων") како и од делото „Во корист на Судот“ (англиски: "The Court's favor" грчки: "Ὑπὲρ τoῦ Συνεδρίoυ").

## Дополнителна литература

* 
* 
* 
* 
* 
*  — Gui-Alexis Lobineau (traducteur), Paris, (1840)
* 

Категорија:Древномакедонски историчари
Категорија:Древномакедонски антолози
Категорија:Воени писатели
Категорија:Македонци од римско време
Категорија:Починати во непозната година
Категорија:Родени во непозната година
Категорија:Писатели од 2 век
Македонско-грузиски односи

**Македонско-грузиските односи** се надворешните односи меѓу Македонија и Грузија.

На 16 февруари 2019, за време на Минхенската безбедносна конференција, министрите за надворешни работи на Македонија и Грузија потпишале Протокол за воспоставување дипломатски односи меѓу двете земји. Во март 2018 година, Претседателите на Собранијата на Македонија и Грузија, Талат Џафери и Иракли Кобахиѕе оствариле средба на Интерпарламентарната унија во Женева. Претседателот на Грузиското Собрание ја истакнал важноста од започнување на поинтензивен политички дијалог меѓу Грузија и Македонија, посочувајќи дека двете земји сè уште немаат воспоставено дипломатски односи, а имаат слични цели и предизвици, како што се интеграцијата во ЕУ и НАТО.

Грчкиот весник Елефтеротипија објавил дека Грузија имала намера да ја признае Македонија под нејзиното уставно име во 2010. Меѓутоа, грчката дипломатија се заканила со блокада на грузиската интеграција во НАТО, како и блокада на пристапот кон економската помош од ЕУ, доколку Грузија се одлучила на таков чекор. Македонското МНР ја демантирало оваа информација.

## Наводи

Категорија:Билатерални односи на Македонија
Категорија:Билатерални односи на Грузија
Аркус секанс

; \qquad |x| > 1
|critical = 
|inflection = 
|notes = 
}}

**Аркус секанс** – функција инверзна на функцијата секанс. 

## Формули
Формули кои се поврзани со аркус секанс:

:\arcsec (-x) = \pi - \arcsec x \!
:\arcsec \frac{1}{x} = \arccos x 

## Извод
Изводот на аркус секанс е:
:\frac{d}{dx} \arcsec x {}= \frac{1}{|x|\,\sqrt{x^2-1}}; \qquad |x| > 1

## Претставување во форма на интеграл
Претставена во форма на интеграл аркус секанс е:
:\arcsec x {}= \int_1^x \frac 1 {x \sqrt{x^2 - 1}}\,dx, \qquad x \geq 1

## Претставување во форма на бесконечна сума
Претставена во форма на бесконечна сума аркус секанс е:
:
\begin{align}
\arcsec x & {}= \arccos\left(x^{-1}\right) \\
& {}= \frac {\pi} {2} - (x^{-1} + \left(\frac {1} {2} \right) \frac {x^{-3}} {3} + \left(\frac {1 \cdot 3} {2 \cdot 4} \right) \frac {x^{-5}} {5} + \left(\frac{1 \cdot 3 \cdot 5} {2 \cdot 4 \cdot 6 } \right) \frac{x^{-7}} {7} + \cdots ) \\
& {}= \frac {\pi} {2} - \sum_{n=0}^\infty \left(\frac {(2n)!} {2^{2n}(n!)^2} \right) \frac {x^{-(2n+1)}} {(2n+1)} 
; \qquad \left| x \right| \ge 1 
\end{align}


## Поврзано
*Тригонометриски функции
*Инверзни тригонометриски функции

## Надворешни врски
* Функцијата аркус секанс на wolfram.com

Категорија:Тригонометриски функции
Аркус косеканс

; \qquad |x| > 1
|critical = 
|inflection = 
|notes = 
}}

**Аркус косеканс** – функција инверзна на функцијата косеканс. 

## Формули
Формули кои се поврзани со аркус косеканс:

:\operatorname{arccosec} (-x) = - \operatorname{arccosec} x \!
:\operatorname{arccosec} \; \frac{1}{x} = \arcsin x 

## Извод
Изводот на аркус косеканс е:
:\frac{d}{dx} \operatorname{arccosec}\; x {}= \frac{-1}{|x|\,\sqrt{x^2-1}}; \qquad |x| > 1

## Претставување во форма на интеграл
Претставена во форма на интеграл аркус косеканс е:
:\operatorname{arccosec}\; x {}= \int_x^\infty \frac {1} {x \sqrt{x^2 - 1}}\,dx, \qquad x \geq 1

## Претставување во форма на бесконечна сума
Претставена во форма на бесконечна сума аркус косеканс е:
:
\begin{align}
\operatorname{arccosec}\; x & {}= \arcsin\left(x^{-1}\right) \\
& {}= x^{-1} + \left(\frac {1} {2} \right) \frac {x^{-3}} {3} + \left(\frac {1 \cdot 3} {2 \cdot 4 } \right) \frac {x^{-5}} {5} + \left(\frac {1 \cdot 3 \cdot 5} {2 \cdot 4 \cdot 6} \right) \frac {x^{-7}} {7} +\cdots \\
& {}= \sum_{n=0}^\infty \left(\frac {(2n)!} {2^{2n}(n!)^2} \right) \frac {x^{-(2n+1)}} {2n+1}
; \qquad \left| x \right| \ge 1 
\end{align}


## Поврзано
*Тригонометриски функции
*Инверзни тригонометриски функции

## Надворешни врски
* Функцијата аркус косеканс на wolfram.com

Категорија:Тригонометриски функции
Пингвински Остров

**Пингвински Остров** () — ненаселен остров во Индискиот Океан, дел од групата на Крозеови Острови. Административно, островот е дел од Француските Јужни и Антарктички Земји. Островот има вкупна површина од 3&nbsp;км2 и е еден од најмалите острови во архипелагот. Овој остров е значаен за размножување на птиците.

## Географија
Островот се наоѓа во западниот дел на архипелагот, каде е најјужен. Островот се наоѓа на 30 километри југоисточно од Кошон и 95 километри југозападно од Посесион. Островот е мал и доста еродиран од морската вода. Бреговите се стрмни. Пингвинскиот Остров е долг околу 48 км и широк 1 км.

Сртовите на островот се високи од 50 до 300 метри. Поради ова, скоро и да не е возможно да се пристапи на островот од морето. Островот ретко е посетен.

## Галерија

File:PenguinIsland SMS Gazelle.jpg|Скеч на островот од 1874.


## Поврзано
* Крозеови Острови

## Наводи

Категорија:Острови во Индискиот Океан
Категорија:Ненаселени острови
Категорија:Крозе
Апотр

**Апотр** или **Апостолски Остров(и)** (француски: *Îlots des Apôtres* или *Îles des Apôtres*) е остров кој е опколен не повеќе мали карпи во Индискиот Океан, дел од групата на Крозеови Острови. Административно, островот е дел од Француските Јужни и Антарктички Земји. Островот се наоѓа на 10 километри северно од Кошон. Вкупната површина на островот е 2&nbsp;км2.

## Географија
Апотр е сèопфатен поим за два поголеми острови во оваа локација „Ил Гранд“ и „Ил Петит“ (Мал и Голем Остров). Овие два заземаат 90% од вкупната површина на Апотр. Другите 10% се мали карпи или сосем мали островчиња. Највисока точка на островите е Мон Пјер со 289 метри надморска висина. Врвот се наоѓа на Ил Гранд. Околу овие два главни остгрови има околу 20 карпи, со надморска висина од 15 до 122 метри. Островите се стрмни.

## Островчиња

## Поврзано
* Крозеови Острови

## Наводи

## Надворешни врски
* Карта на островот

Категорија:Ненаселени острови
Категорија:Крозе
Категорија:Острови во Индискиот Океан
Посесион (остров)

**Посесион** (француски: Île de la Possession) е остров во Индискиот Океан, дел од групата на Крозеови Острови. Административно, островот е дел од Француските Јужни и Антарктички Земји. Овој е единствениот остров во архипелагот кој има присуство на луѓе.   Островот има вкупна површина од 150&nbsp;км2, што го прават островот најголем во архипелагот.

## Географија
Посесион се наоѓа исто во источниот дел од архипелагот, на околу 20 километри западно од Источниот Остров. Островот има планински терен со длабоки леднички долини. Крајбрежниот дел е покриен со супантарктичка вегетација. На овој остров нема постојано население, но има луѓе кои работаат во истражувачката станица Алфред Фор. Станицата се наоѓа во источниот дел од островот и има капацитет од максимум 20 луѓе.

## Галерија

File:DafilaKeulemans.jpg|Илустрација на Крегеленска патка со мали пајчиња од Посесион.
File:IMRAY(1893) p124 SHIP BAY, POSSESSION ISLAND.jpg| Залив Шип, Посесион, 1893.


## Поврзано
* Крозеови Острови

## Наводи

Категорија:Крозе
Категорија:Острови во Индискиот Океан
Walkower (филм од 1965)

**Walkower** - полски филм од 1965 година, во режија на Јежи Сколимовски (Jerzy Skolimowski), кој е автор на сценариото и ја глуми главната улога. Во другите улоги настапуваат: Александра Завјерушанка (Aleksandra Zawieruszanka), Кшиштоф Хамјец (Krzysztof Chamiec), Анджеј Хердер (Andrzej Herder), Хенрик Клуба (Henryk Kluba) итн. Ова е вториот филм во опусот на Сколимовски.

## Синопсис
Анджеј Лешчик (го игра Сколимовски) ја напушта армијата и шета по градовите каде учествува на боксерски натпревари. Во една фабрика се организира таков натпревар на кој се пријавува и тој, а таму ја среќава Тереза Карчевска (ја игра Завјерушанка) со која своевремено студирале заедно и која била виновна за неговото исфрлање од факултетот. Тој се дружи со неа, додека таа е ангажирана на еден проект во фабриката. Откако победува во првиот натпревар, Анджеј треба да боксува со далеку посилен противник. Затоа, тој се качува во возот и заедно со Тереза (која не е задоволна од проектот во фабриката) заминува за Варшава. Сепак, во последен миг се враќа во фабриката, но неговиот противник не се појавува и така Анджеј ја добива наградата - часовник и радио-апарат. Потоа, неговиот противник бара дел од наградата, затоа што намерно не се појавил на борбата, а откако Анджеј одбива да ја сподели наградата, тој го удира.

## Наводи

Категорија:Полски филмови
Категорија:Филмови на полски јазик
Категорија:Филмови чие дејствие се одвива во Полска
Категорија:Филмови од 1965 година
Категорија:Филмови на Јежи Сколимовски
Категорија:Филмови со Јежи Сколимовски
Категорија:Филмови со Александра Завјерушанка
Категорија:Филмови со Анджеј Хердер
Категорија:Филмови со Хенрик Клуба
Категорија:Црно-бели филмови
Источен Остров (Крозе)

**Источен Остров** (француски: *Île de l'Est*) е ненаселен остров во Индискиот Океан, дел од групата на Крозеови Острови. Овој остров има вкупна површина од 130&nbsp;км2 и е втор најголем остров во архипелагот.  Административно, островот е дел од Француските Јужни и Антарктички Земји.

## Географија
Како што укажува и самото име, островот е најисточен во архипелагот. Островот е на 20 километри источно од Посесион. Островот е претежно составен од гол карпести предел. Овој остров е најпланински од сите во архипелагот и највисока точка е 1090 метри надморска висина. Брегот е составен од високи сртови. На неколку места има стрмни долини од ледничко потекло. Неавтохтона биота на островот се само зајаците. Нема конструкции направени од човекот и понекогаш е посетен од истражувачи.

## Галерија

File:Marion Dufresne - Crozet.jpg|Поглед кон островот од Посесион.


## Поврзано
* Крозеови Острови

## Наводи

Категорија:Крозе
Категорија:Ненаселени острови
Категорија:Острови во Индискиот Океан
Потекло на имињата на сојузните држави на САД

мини|425п|Карта на сојузните држави на САД според јазичното потекло на нивните имиња.
Имињата на сојузните држави на САД и населените територии имаат мошне разновидно потекло. Од нив, 25 произлегуваат од староседелски јазици, и тоа: осум од алгонкинското семејство, седум од сиуанското (од кои еден преку илинојскиот, кој е алгонкински), три од ирокеското, еден од јутоацтечкото, еден од хавајското и пет други староседелски јазици.

Останатите 22 имиња европско потекло: седум од латинскиот (претежно латинизирани лични имиња од англискиот и едно од велшкиот), пет од англискиот, пет од шпанскиот (и уште едно од домороден јазик преку шпанскиот), и четири од францускиот (од кои еден преку англискиот). Шест сојузни држави имаат спорни или недоутврдени потекла: Ајдахо, Аризона, Мејн, Орегон, Рој Ајленд и Хаваи (во табелата, секое можно потекло е ставено во свој ред).

Од вкупно 50 сојузни држави, 11 се наречени по личности. Седум од нив се по европски владетели: двете Каролини, двете Вирџинии, Мериленд, Луизијана и Џорџија. Во минатото се направени неколку обиди за именување на држави по некои од татковците-основачи или други заслужни државници на САД: државата Френклин, државата Џеферсон (на три наврати), државата Линколн (на два наврата) и државата Вашингтон; од нив, единствено успешен бил обидот за Вашингтон.

Неколку од државите наречени по домородните народи (во видеоизменет облик) ја имаат задржано множинската наставка „-с“ (*-s*): Арканзас, Илиноис, Канзас, Масачусетс и Тексас. Редоследот на изведување честопати е:

## Имиња на сојузните држави


## Имиња на териториите

## Поврзано
* Топонимија
* Географија на САД
* Американски староседелски јазици

## Литература
* Bright, William (2004). *Native American Placenames of the United States*. Norman: University of Oklahoma Press.
* Guyton, Kathy (2009) U.S. State Names: The Stories of How Our States Were Named (Nederland, Colorado: Mountain Storm Press)

## Наводи

Сојузни држави на САД
Потекло на имињата
Категорија:Списоци за САД
Нарухито

**Нарухито** (; р. ) — цар на Јапонија, поставен откако на 1 мај 2019 година, абдицирал неговиот татко, Акихито. Со неговото доаѓање на престолот отпочнало раздобјето во јапонската историја наречено Рејва.

Категорија:Цареви на Јапонија
Категорија:Живи луѓе
Историја словенобугарска

**Историjа словенобугарска** (оригинален наслов: Истори́ѧ славѣноболгарскаѧ, *Историја славјаноболгарскаја*; , *Историја славјаноб'лгарска*) e првата ренесансна работа на бугарската историографија напишана од Паисиј Хилендарски во Хилендарскиот манастир и Зографскиот манастир во периодот 1760 - 1762 година. 

Прв препис на делото е од Софрониј Врачански (1765).  Оригиналниот ракопис на Паисиј го открил Јордан Иванов во Зографскиот манастир во 1906 година.

## Содржина
Предисловието (предговорот) на „Историја словенобугарска“ е еден од највпечатливите и најпознатите делови од делото, често цитиран поради неговиот страствен и патриотски тон. Пајсиј го започнува со директен повик до своите читатели – Бугарите – да ја ценат својата историја, јазик и култура. Тој изразува длабоко разочарување од оние Бугари кои го занемаруваат или се срамат од своето потекло, особено под влијание на странските култури (главно грчката, поради доминацијата на грчкото свештенство во црквата под османлиска власт).

Пајсиј остро ги критикува Бугарите кои го презираат својот јазик и се восхитуваат на туѓите култури. Тој пишува: „*О, неразумни јуроде! Зошто се срамиш да се наречеш Бугарин и не читаш и не говориш на својот јазик?*“ Ова е директен повик за будење на националната свест и гордост.

## Преписи
По завршувањето на книгата, Паисиј продолжил да патува и сам да ја распространува.

За прв зачуван препис се смета преписот од 1765 година, порачан од богатите граѓани на Котел и направен од Софрониј Врачански. Вториот бил направен во 1771 година во Самоков од поп Алекси. За тие преписи се знае дека биле препишувани директно од оригиналот на Паисиj и во негово присуство. Од периодот до краjот на 18 век се познати околу 10 ракописни преписи, а до краjот на 19 век нивниот броj е повеќе од 60.

Следната табела дава преглед на досега познати преписи и преработки вклучувајќи ги датирањата и авторите.

Вистинска историска вредност "Историjа словенобугарска" добила во првата половина на 19 век и натаму по неjзиното прво преработено печатено издание, направено од Христаки Павлович во Будимпешта во 1844 година со наслов *Царственик или историjа болгарска*. Царственикот претставува своевидна христоматија што вклучувало и некои делови од "Стематографијата" на Христофор Жефаровиќ, а било користено како учебник по историjа во преродбенските училишта.

## Извори


## Надворешни врски
* ''Историја словенобугарска'' на современ бугарски јазик

Категорија:Историја на Бугарија
Категорија:Историски дела
Категорија:Бугарска преродба
Сејмени

[мини|десно|250п|Поглед на [Сејменска џамија|Сејменската џамија во Зеница]]
**Сејмени** – жандарм, полицаец во Османлиското Царство.
 
Во Македонија сејмените работеле и како чувари телохранители на богатите луѓе. Исто така за надомест тие штителе цели села како и манастири.

Во Влашка, во XVII и XVIII век сејмените биле добро обучени и вооружени воини. Тие ги замениле акинџиите.

Сејмените, како и анадолските секбани, биле вооружени со пушки. Во XVII век, огненото оружје станало достапно и масовно.

## Сејмените во народното творештво
*Ајде, ред се редат мале, кочански сејмени – македонска народна песна.
*Што ми е мило мамо сејмен да шетам – македонска народна песна.
* Три години сејмен шетав - македонска народна песна.

## Наводи

Категорија:Историја на Влашка
Категорија:Турцизми
Категорија:Архаизми
Трајко Чоревски

**Трајко Чоревски** ( во Велес –  во ) – македонски филмски и театарски глумец, член на битолскиот Народен театар од 1952 година до неговата прерана смрт.

Глумец со огромен фонд на изразни можности, кој во играта внесувал многу љубов и поетска возвишеност.

## Животопис

Трајко Чоревски бил роден во Велес во 1921 година. Пред Втората светска војна членувал во театарските дружини на Петре Прличко и Димче Трајковски. Чоревски бил еден од основоположниците на Македонскиот народен театар во 1945 година каде само за шест сезони одиграл 26 драмски ликови. По 1951 година кариерата ја продолжил во народните театри во Велес и Штип, а од 1952 година, до неговата прерана смрт во 1955 година, тој бил член на Народниот театар од Битола.

## Творештво

Во својот краток глумечки живот остварил повеќе забележителни театарски и една филмска улога.

### Поважни театарски улоги

## Филмографија

## Награди и признанија

* Награда на Владата на НРМ (1951) 
* Неговото име го носи Наградата за најдобар млад глумец на МТФ „Војдан Чернодрински“

## Наводи

## Надворешни врски
* 

Категорија:Глумци од Велес
Категорија:Македонски театарски глумци
Категорија:Македонски филмски глумци
Црква „Св. Илија“ - Луке

**Свети Илија** — главна селска црква во селото Луке, Кривопаланечко.

## Местоположба

Црквата се наоѓа во Средно Маало. Црквата е заедничка за трите села: Луке, Подржи Коњ и Крстов Дол.

## Историја

На црквата била извршена поголема обнова во 1936 година.

## Галерија


Податотека:Црква „Св. Илија“ - Луке 6.jpg|Страничен поглед
Податотека:Црква „Св. Илија“ - Луке 3.jpg|Влез во црквата
Податотека:Црква „Св. Илија“ - Луке 4.jpg|Натпис на црквата
Податотека:Црква „Св. Илија“ - Луке 5.jpg|Поглед од напред на црквата
Податотека:Црква „Св. Илија“ - Луке 7.jpg|Камбанаријата
Податотека:Црква „Св. Илија“ - Луке 8.jpg|Помошни објекти
Податотека:Црква „Св. Илија“ - Луке 9.jpg|Апсидата на црквата
Податотека:Црква „Св. Илија“ - Луке.jpg|Црквата со камбанаријата


## Поврзано
* Кумановско-осоговска епархија
* Кривопаланечко архијерејско намесништво

## Наводи

## Надворешни врски

Категорија:Луке
Луке
Луке (појаснување)

**Луке** може да се однесува на следниве места:

* Луке — село во Македонија
* Луке (Парагвај) — град во Парагвај
* Луке (Шпанија) — град во Шпанија
Аспарух Хаџиниколов

**Аспарух Хаџиниколов** (роден во , на  – починат во , на ) - македонски композитор и музички педагог.

## Животопис
Хаџиниколов е роден во Скопје на 18 април 1909 година, а музика учел во Белград. Бил наставник и хорски раководител. Од 1945 година работел во Скопје како шеф на Музичкото одделение во Министерството за просвета, раководител на ансамблот за народни игри и песни „Танец“ и директор на Средното балетско училиште. Од 1952 година до пензионирањето работел како професор на Педагошката академија.

Починал во Скопје на 11 август 1980 година.

## Творештво
Од неговите творби и обработки на народни песни, најпозната е хорската композиција „Аце папуџија“.

## Наводи

Категорија:Македонски композитори
Категорија:Македонски музички педагози
Челенка

**Челенка** – невестински украс за на глава. Престанала да се носи кон крајот на XIX век.

Се изработувала од чаталесто дреново дрво, обвиткано со шарени крпи. На главата се придржувало со ремче под гушата, а со други ремчиња се прикачувала на рамото на горната облека. Од неа надолу се спуштале низи од пари или монистра што ѕвонеле при одењето. 

По овој украс е наречен и хералдичкиот елемент челенка кој стои врз шлемот или има улога на самостојно обележје.

## Поврзано
*Народна носија
*Македонски народни носии

## Наводи

Категорија:Накит
Фудбалска репрезентација на Германија под 21 година

**Фудбалската репрезентација на Германија под 21 година** е фудбалска репрезентација на Германија за играчи на возраст до и под 21 година и е контролирана од страна на Фудбалскиот сојуз на Германија. Првиот натпревар оваа репрезентација (тогаш под името Западна Германија) го одиграла на 10 октомври 1979 година, кога загубила со 1-0 од Полска во Торуњ.

Репрезентацијата се натпреварува во квалификациите за Европското првенство под 21 година, кое се одржува на секои две години. Досега Германија има две победи на натпреварувањето во 2009 и 2017.

## Настапи на меѓународни натпреварувања
### Европско првенство за играчи под 21 година
#### како Западна Германија
;настапи на првенството под 23 години

Европското првенство за играчи под 21 година, најпрво се играло за играчи под 23 години во периодот 1972-1976.

;настапи на првенството под 21 година

#### како Германија
[280px|thumb|right|Слика од натпреварот Германија-Шпанија на [Европско првенство во фудбал за играчи под 21 година 2009|Европското првенство 2009.]]

## Играчи
### Моментален состав
Состав на Германија за Европското првенство за играчи под 21 година, кое се одржало во Италија и Сан Марино од 16 до 30 јуни 2019.

:*Настапи и голови од 27 јуни 2019.*

## Селектори
* Јоханес Лер (1990–2002)
* Јирген Колер (2002–2003)
* Ули Штилике (2003–2004)
* Дитер Ајлтс (2004–2008)
* Хорст Хрубеш (2008–2009)
* Раинер Адрион (2009–2013)
* Хорст Хрубеш (2013–2016)
* Штефан Кунц (2016–)

## Поврзано
*Фудбалска репрезентација на Германија

## Наводи

## Надворешни врски
*Site of the Under-21 national team at the German Football Association homepage

под 21 година
Црква „Св. Петка“ - Луке

**Света Петка** — обновена селска црква во селото Луке, Кривопаланечко.

Во непосредна близина се наоѓа државната граница со Србија.

## Местоположба

Црквата се наоѓа над маалото Колибје.

## Историја

Истата била подигната врз основа на темели на средновековна црква. Сполии од постарата црква се вѕидани во новата црква.

## Галерија


Податотека:Црква „Св. Петка“ - Луке 2.jpg|Влез во црквата
Податотека:Црква „Св. Петка“ - Луке 3.jpg|Икона над влезот
Податотека:Црква „Св. Петка“ - Луке 5.jpg|Куполата на црквата
Податотека:Црква „Св. Петка“ - Луке 6.jpg|Апсидата на црквата
Податотека:Црква „Св. Петка“ - Луке 7.jpg|Поглед на црквата
Податотека:Црква „Св. Петка“ - Луке.jpg|Страничен поглед


## Поврзано
* Кумановско-осоговска епархија
* Кривопаланечко архијерејско намесништво

## Наводи

## Надворешни врски

Категорија:Луке
Луке
Борис Чоревски

**Борис Чоревски** (роден во Скопје, ) — македонски филмски и театарски глумец, член на Народниот театар во Битола од 1975 година, па сè до неговото пензионирање во 2016 година. Продолжува да биде активен и по пензионирањето. Од тогаш до сега одиграл повеќе од 150 улоги.

## Животопис
Борис Чоревски е роден во Скопје на 15 септември 1949 година. Основно и средно образование завршил во Битола, а дипломирал на Факултетот за драмски уметности во Скопје на отсекот за глумечка игра. На сцената на Народниот театар од Битола настапувал од раната младост, статирајќи и играјќи епизодни улоги. Како младинец ја освоил наградата за најдобра машка улога за ликот на Хенри во претставата „Незакопани мртовци“ од Жан Пол Сартр на Сојузниот натпревар на аматерите од поранешна СФР Југославија во Хвар. По дипломирањето во 1975 година се вработил во Народниот театар во Битола каде остварил преку 100 улоги. Гостувал и во театрите во Прилеп, Штип, Струмица, како и во Македонски народен театар и Драмски театар. Бил и водител на емисиите „Битола во вашата младост“ и „Чоре Топ Хит“ на Тера Телевизија, како и на Македонската радио-телевизија.

## Творештво
Во својот глумечки живот остварил повеќе од 100 театарски улоги, како и редица филмски улоги.

Има остварено над 20 филмски улоги и 15 телевизиски серии. Има остварено главна улога во филмовите Трговецот од Солун на Душан Наумовски, Црвениот коњ на Столе Попов, Прва вечер на Димитрие Османли, Јавачи на ветрот, Прашина и Мајки на Милчо Манчевски. Играл и во сериите: Илинден, Девојките на Марко на Димитар Христов, Битолски лакрдии, Втора смена, Големи и мали, Трето па машко на Душан Наумовски, Црвениот поет. Учествувал и во турските серии кој се снимени во Македонија, Збогум, Румелија и Последно лето на Балканот во режија на Сердар Акар.

### Поважни театарски улоги

## Филмографија

## Награди и признанија
* Награда „4 Ноември“ доделена од страна на Општина Битола
* Најдобро глумечко остварување на МТФ „Војдан Чернодрински“ (двапати)
* „*Екран*“ (двапати)
* 2011 - Награда „Петре Прличко“
* Награда „11 Октомври“
* 2011 - Награда „Ристо Шишков“
* 2021 - Награда за животно дело на 55. Македонски театарски Фестивал „Војдан Чернодрински“
* 2024 - Награда „4 Ноември“ за животно дело

## Наводи

## Надворешни врски
* 

Категорија:Глумци од Скопје
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Југословенски глумци
Категорија:Добитници на наградата „4 Ноември“
Категорија:Добитници на наградата „Петре Прличко“
Категорија:Апсолвенти на Факултетот за драмски уметности - Скопје
Категорија:Луѓе со потекло од Штип
Категорија:Луѓе со потекло од Велес
Категорија:Добитници на наградата „Ристо Шишков“
Драги Стефанија

**Драги Стефанија** (,  - , ) — истакнат македонски јазичар, македонист, фолклорист, новинар и публицист.

## Животопис
Стефанија е роден во Охрид на 10 ноември 1933 година, каде што завршил основно и средно образование. Филозофски факултет на групата македонски јазик и литература, книжевност на народите на СФРЈ и руски јазик завршил 1958 година, а 1. степен право во 1960 година. Како студент бил соработник во весникот на Скопскиот универзитет Студентски збор, а во Институтот за македонски јазик бил собирач на дијалектно градиво. Извесно време бил стручен соработник по македонски јазик за квалификувани и висококвалификувани работници и подготвителни курсеви за упис на високите школи на луѓе без матура во Работнички универзитет во Скопје.

По скопскиот земјотрес се вратил во Охрид и работел во Заводот за школство на Охридска околија, како просветен советник за училиштата од 2.степен и бил уредник на списанието за стручно-педагошки проблеми Актуелности – околу 3 години. Од 1965 година бил дописник на Радио Скопје, подоцна и на телевизија. Во 1967 година станал лектор по македонски јазик на Филозофскиот факултет во Љубљана каде што докторирал во 1980 и во 1982 година станал доцент, во 1986 бил избран за вонреден и во 1990 година за редовен професор по македонски јазик и литература на истоимената катедра. Од доцентурата до пензионирањето бил шеф на македонистичката катедра, којашто сам ја основал, а 4 години ја водел и југославистичката група.
Д-р Стефанија објавувал македонистички и компаративистички студии и книги во Македонија, Словенија, Хрватска, Германија, Унгарија, Полска, Украина.
Починал во Охрид на 17 јуни 2019 година.

## Наводи

Категорија:Македонски македонисти
Категорија:Македонски фолклористи
Категорија:Македонски новинари
Категорија:Македонски публицисти
Категорија:Македонски јазичари
Sh2-101

**Шарплес 101** (**Sh2-101**) — H II област оддавачка маглина со местоположба во соѕвездието Лебед. Позната и под името *Лале* бидејќи наликува на лале на фотографиите. Била каталогизирана од страна на астрономот Стујарт Шарплес во неговиот каталог на маглини од 1959 година. Се наоѓа на растојание од  од Земјата.

Sh2-101, во полето набљудувано од Земјата, е во близина на микроквазарот Лебед X-1, објект за кој се смета дека е првата забележана црна дупка. Лебед X-1 е светлата ѕвезда близу долниот десен агол на сликата прикажана во инфокутијата.

## Поврзано
*Шарплесов каталог

## Наводи

## Надворешни врски

*Sharpless Catalog 

Категорија:H II-подрачја
Категорија:Лебед (соѕвездие)
Категорија:Шарплесови објекти
Пеликан (маглина)

**Пеликан (маглина)** (позната и како **IC 5070 и IC 5067**) — H II-област поврзана со маглината Северна Америка во соѕвездието Лебед. Контурите на гасовите на оваа оддавна маглина наликуваат на пеликан, по што и го добила името. Маглината Пеликан е со местоположба близу светлата ѕвезда Денеб, и е раздвоена од својот поизразен сосед, маглината Северна Америка, од молекуларен облак исполнет со темна прашина.

Маглината е многу изучувана поради тоа што е особена активна мешавина од ѕвездородна област и развојни гасни облаци. Светлината од енергетските млади ѕвезди полека го трансформира ладниот гас во топол и се предизвикува јонизационен фронт полека да напредува нанапред. Особено густите делови ладен гас сè уште опстојуваат, и меѓу нив има два млаза оддадени од  Хербогова-Ароовото тело 555. По милиони години од сега оваа маглина повеќе нема повеќе да се нарекува Пеликан, како што рамнотежата и местоположбата на ѕвездите и гасот ќе создадат нешто сосема поинакво.

## Наводи

## Надворешни врски

* APOD Pictures:
# Pelican Nebula Close-up
# North America and the Pelican
# Nebulae in the Northern Cross
# IC 5067 in the Pelican Nebula
# Northern Cygnus
* Atlas of the Universe
* Image by Arran Hill
* IC 5067/5070 Hires LRGB CCD Image

Категорија:Лебед (соѕвездие)
Категорија:H II-подрачја
Категорија:IC-објекти
Категорија:Ѕвездородни области